 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

**Κως, 01 Σεπτεμβρίου 2016**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΘΕΜΑ : '' Η Κως που μας αξίζει''

Τα εργαστήρια δημιουργικής απασχόλησης για τα παιδιά της Κω, την θερινή περίοδο, ξαναγύρισαν στο νησί.

Ήταν μια δέσμευση της δημοτικής αρχής που έγινε πράξη και αγκαλιάστηκε από γονείς και παιδιά.

Του χρόνου το καλοκαίρι το πρόγραμμα δημιουργικής απασχόλησης των παιδιών θα επεκταθεί, θα έχει νέα στοιχεία, νέες δραστηριότητες και περισσότερα παιδιά.

Κρατήσαμε για το τέλος το μήνυμα των παιδιών, ένα μήνυμα που αποτυπώθηκε σε μια ζωγραφιά και τα λέει όλα.

Είναι από τις μαγικές στιγμές που μόνο τα παιδιά μπορούν να σου χαρίσουν.

Από τις στιγμές που νιώθεις βαθιά ικανοποίηση για όσα προσφέρεις.

Η ζωγραφιά και το μήνυμα των παιδιών στο τέλος του καλοκαιρινού προγράμματος δημιουργικής απασχόλησης των παιδιών που διοργάνωσε ο Δήμος Κω, είναι το πιο μεγάλο δώρο.

Αυτή είναι η Κως που μας αξίζει.

